
RAPORT  COMUN
asupra Legii pentru aprobarea Ordonanţei de urgenţă a Guvernului nr. 32/2015 privind înfiinţarea Gărzilor forestiere


În conformitate cu prevederile art.134 alin.(1) din Regulamentul Camerei Deputaţilor, republicat, cu modificările şi completările ulterioare, Legea pentru aprobarea Ordonanţei de urgenţă a Guvernului nr. 32/2015 privind înfiinţarea Gărzilor forestiere a fost trimisă spre reexaminare, în fond, Comisiei pentru muncă şi protecţie socială, Comisiei pentru agricultură, silvicultură, industrie alimentară şi servicii specifice şi Comisiei juridice, de disciplină şi imunităţi, cu adresa nr. PLx 717/2015/2017 din 17 octombrie 2017, ca urmare a deciziei Curţii Constituţionale nr.764 din 14 decembrie 2016, publicată în Monitorul Oficial al României, Partea I, nr.104 din 7 februarie 2017.
Legea are ca obiect de reglementare crearea cadrului legal privind înfiinţarea Gărzilor forestiere, prin preluarea atribuţiilor activităţii, a posturilor şi a personalului de la Comisariatele de Regim Silvic şi Cinegetic, care se desfiinţează, în scopul îmbunătăţirii activităţii de monitorizare, implementare şi control în domeniul silviculturii.

Senatul, în calitate de primă Cameră sesizată, a aprobat Legea cu amendamente, în şedinţa din 20 octombrie 2015. 

Camera Deputaţilor, în calitate de Cameră decizională, a aprobat Legea cu amendamente, în şedinţa din 18 octombrie 2016.


Curtea Constituţională a admis obiecţia de neconstituţionalitate formulată de Guvernul României şi a constatat, prin Decizia nr.764 din 14 decembrie 2016, publicată în Monitorul Oficial al României, Partea I, nr.104 din 7 februarie 2017, că prevederile art.I pct.6 şi art.II din Legea de aprobare a Ordonanţei de urgenţă a Guvernului nr. 32/2015 privind înfiinţarea Gărzilor forestiere sunt neconstituţionale.
În urma reexaminării, Senatul, în calitate de primă Cameră sesizată, a aprobat Legea cu amendamente, în şedinţa din 10 octombrie 2017. 

Legea face parte din categoria legilor ordinare, conform prevederilor art.73 alin.(1) din Constituţia României, republicată. 

În conformitate cu prevederile Regulamentului Camerei Deputaţilor, republicat, cu modificările şi completările ulterioare, Comisiile au reexaminat Legea în şedinţe separate. 

La şedinţa Comisiei pentru muncă şi protecţie socială din data de 24 octombrie 2017 şi-au înregistrat prezenţa 17 deputaţi din totalul de 22 de membri. În urma dezbaterilor şi a opiniilor exprimate, membrii comisiei au hotărât, cu unanimitate de voturi, adoptarea Legii în forma prezentată de Senat.
La şedinţa comună a Comisiei juridice de disciplină şi imunităţi şi a Comisiei pentru agricultură, silvicultură, industrie alimentară şi servicii specifice din data de 30 octombrie 2017 au participat membrii comisiilor conform listelor de prezenţă.
În urma finalizării dezbaterilor, membrii celor 3 comisii propun plenului Camerei Deputaţilor adoptarea Legii pentru aprobarea Ordonanţei de urgenţă a Guvernului nr. 32/2015 privind înfiinţarea Gărzilor forestiere în forma prezentată de Senat.

	PREŞEDINTE, 

ADRIAN SOLOMON
	PREŞEDINTE,
ALEXANDRU STĂNESCU
	PREŞEDINTE,

EUGEN NICOLICEA


	SECRETAR, 
VIOLETA RĂDUŢ
	SECRETAR,
DAN CIOCAN
	SECRETAR,
ALINA TĂNĂSESCU

	Întocmit,

Consilier parlamentar Lidia Vlădescu
	Consilier parlamentar Alexandra Simionel
	Consilier parlamentar Alexandra Muşat


PAGE  
2

